CELEX: 62009CA0242
Language: et
Date: 2010-10-21 00:00:00
Title: Kohtuasi C-242/09: Euroopa Kohtu (kolmas koda) 21. oktoobri 2010 . aasta otsus (Gerechtshof te Amsterdam (Madalmaad) eelotsusetaotlus) — Albron Catering BV versus FNV Bondgenoten, John Roest (Sotsiaalpoliitika — Ettevõtjate üleminekud — Direktiiv 2001/23/EÜ — Töötajate õiguste kaitse — Äriühingute kontsern, kus töötajad on võetud tööle tööandjast äriühingusse ja töötavad alaliselt tootva äriühingu heaks — Tootva äriühingu üleminek)

18.12.2010   
            
            
               ET
            
            
               Euroopa Liidu Teataja
            
            
               C 346/15
            
         Euroopa Kohtu (kolmas koda) 21. oktoobri 2010. aasta otsus (Gerechtshof te Amsterdam (Madalmaad) eelotsusetaotlus) — Albron Catering BV versus FNV Bondgenoten, John Roest
   (Kohtuasi C-242/09) (1)
   
   (Sotsiaalpoliitika - Ettevõtjate üleminekud - Direktiiv 2001/23/EÜ - Töötajate õiguste kaitse - Äriühingute kontsern, kus töötajad on võetud tööle „tööandjast” äriühingusse ja töötavad alaliselt „tootva” äriühingu heaks - Tootva äriühingu üleminek)
   2010/C 346/25
   Kohtumenetluse keel: hollandi
   
      Eelotsusetaotluse esitanud kohus
   
   Gerechtshof te Amsterdam
   
      Põhikohtuasja pooled
   
   
      Hageja: Albron Catering BV
   
      Kostja: FNV Bondgenoten, John Roest
   
      Ese
   
   Eelotsusetaotlus — Gerechtshof te Amsterdam — Nõukogu 12. märtsi 2001. aasta direktiivi 2001/23/EÜ ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise kohta (EÜT L 82, lk 16; ELT eriväljaanne 05/04, lk 98) artikli 3 lõike 1 tõlgendamine — Äriühing, milles töötavad kõik kontserni töötajad ja mis annab need töötajad vastavalt kontserni teiste äriühingute vajadusele nende kasutusse — Äriühingu tegevuse üleminek väljapoole kontserni — Kvalifitseerimine
   
      Resolutsioon
   
   Kontserni kuuluva äriühingu ettevõtte nõukogu 12. märtsi 2001. aasta direktiivi 2001/23/EÜ (ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise kohta) tähenduses üleminekul kontsernivälisele äriühingule võib nimetatud direktiivi artikli 2 lõike 1 punkti a mõttes käsitada „võõrandajana” kontserni kuuluvat äriühingut, kellega viimase heaks alaliselt töötanud töötajad ei olnud töölepingulises suhtes, olgugi et asjaomasesse kontserni kuulub äriühing, kellega asjaomased töötajad olid töölepingulises suhtes.
   
      (1)  ELT C 220, 12.9.2009, lk 21.